
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 4Pc/8/2025 8525200460 29. 10. 2025 JUDr. Jana Sroková ECLI:SK:OSSL:2025:8525200460.2
Uznesenie Okresný súd Stará Ľubovňa v rodinnoprávnej veci navrhovateľa A. B., nar. XX.XX.XXXX, trvale bytom C. D. XXX proti odporkyni A. B., nar. XX.XX.XXXX, trvale bytom C. D. XXX, t.č. C. D. XXX, v konaní o vrátenie preplatku na výživnom takto rozhodol: I. Súd konanie z a s t a v u j e. II. Žiaden z účastníkov nemá n á r o k na náhradu trov konania. odôvodnenie: 1. Navrhovateľ podaným návrhom žiadal vrátenie preplatku na výživnom, ktoré zaplatil . plnoletej odporkyni. 2. Po doručení návrhu odporkyni, táto v písomnom vyjadrení uviedla, že s vrátením preplatku nesúhlasí. 3. Dňa 29.10.2025 navrhovateľ ešte pred otvorením pojednávania uviedol, že prehodnotil svoje stanovisko, a teda aj keď bola jeho vyživovacia povinnosť k plnoletej dcére zrušená k 01.03.2024, nebol upovedomený o tom, že dcéra ďalej už neštuduje, preto výživné platil až do septembra 2024, je však ochotný urobiť ústretový krok, a teda na vrátení preplatku na výživnom t.č. netrvá. Návrh teda vzal v celom rozsahu späť. 4. Podľa § 29 ods. 1 zákona č. 161/2015 Z.z. Civilný mimosporový poriadok ( ďalej len CMP) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 CMP súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 CMP súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Vzhľadom na citovanú právnu úpravu a skutočnosť, že navrhovateľ vzal svoj návrh v celom rozsahu späť, čo je aj v záujme odporkyne, súd konanie zastavil. 8. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 9. O trovách súd rozhodol podľa § 52 CMP tak, že nárok na náhradu trov konania účastníkom nepriznal.
Poučenie: Proti tomuto rozhodnutiu je prípustné odvolanie v lehote do 15 dní od doručenia rozhodnutia na súde, proti ktorého rozhodnutiu smeruje. V odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní (§62 ods. 1,2 C.m.p.). Navrhovateľ sa vzdal práva podania odvolania, čo potvrdil svojim podpisom do zápisnice súdu.

